-Իմ պատանեկության տարիների ամենամեծ նվերն ես մասնավորապես ստացել եմ Հակոբ Կոջոյանից: Ծնունդս էր: Սովորում էի Թերլեմեզյանի անվան ուսումնարանի երկրորդ կուրսում: Անցնում էի վարպետի արվեստանոցի մոտից, կանչեց, էտյուդնիկ նվիրեց: Լիքը ներկերով: Այդ հիմա է, որ էտյուդնիկը կարող է բան չնշանակել, բայց էն ժամանակ այն ահռելի բան էր: Տարիներ անց ես խորությամբ հասկացա, թե իրականում ինչ էր թաքնված դրա տակ: